Joniškio rajono savivaldybės

Administracijos direktorius

Įsakymas

DĖL JONIŠKIO RAJONO SAVIVALDYBĖS KELEIVINIO KELIŲ TRANSPORTO KONTROLĖS NUOSTATŲ PATVIRTINIMO

2014 m. kovo 28 d. Nr. A-315

Joniškis

Vadovaudamasis Lietuvos Respublikos vietos savivaldos įstatymo 29 straipsnio 8 dalies 2 punktu, Lietuvos Respublikos kelių transporto kodekso 14 straipsnio 3 ir 4 dalimis, Lietuvos Respublikos Vyriausybės 2011 m. gruodžio 7 d. nutarimu Nr. 1434 ,,Dėl Kelių transporto veiklos licencijavimo taisyklių patvirtinimo“ patvirtintų Kelių transporto veiklos licencijavimo taisyklių 43 punktu, Lietuvos Respublikos susisiekimo ministro 2011 m. balandžio 13 d. įsakymu Nr. 3-223 ,,Dėl Keleivių ir bagažo vežimo kelių transportu taisyklių patvirtinimo“ patvirtintų Keleivių ir bagažo vežimo kelių transportu taisyklių 79 punktu, Lietuvos Respublikos susisiekimo ministro 2012 m. sausio 27 d. įsakymu Nr. 3-80 ,,Dėl Keleivių vežimo lengvaisiais automobiliais taksi taisyklių patvirtinimo“ patvirtintų Keleivių vežimo lengvaisiais automobiliais taksi taisyklių 43 punktu ir Lietuvos Respublikos susisiekimo ministro 1997 m. balandžio 28 d. įsakymu Nr. 150 ,,Dėl Keleivinio kelių transporto kontrolės nuostatų patvirtinimo“ patvirtintais Keleivinio kelių transporto kontrolės nuostatais:

1.Tvirtinu Joniškio rajono savivaldybės keleivinio kelių transporto kontrolės nuostatus (pridedama).

2.Išduodu Joniškio rajono savivaldybės keleivinio kelių transporto kontrolieriaus pažymėjimą Vidui Dirsei – Joniškio rajono savivaldybės administracijos Infrastruktūros skyriaus vyriausiajam specialistui.

Šis įsakymas gali būti skundžiamas Lietuvos Respublikos administracinių bylų teisenos įstatymo ar Lietuvos Respublikos civilinio proceso kodekso nustatyta tvarka ir sąlygomis.

Administracijos direktorius	Eligijus Dargis

PATVIRTINTA

Joniškio rajono savivaldybės

administracijos direktoriaus

2014 m. kovo 28 d. įsakymu Nr. A-315

JONIŠKIO RAJONO SAVIVALDYBĖS

KELEIVINIO KELIŲ TRANSPORTO KONTROLĖS NUOSTATAI

I. BENDROSIOS NUOSTATOS

1. Joniškio rajono savivaldybės keleivinio kelių transporto kontrolės nuostatai (toliau – nuostatai) reglamentuoja keleivinio kelių transporto kontrolieriaus teises ir pareigas, jo atsakomybę bei veiklos pobūdį.

2. Šie nuostatai parengti vadovaujantis Lietuvos Respublikos kelių transporto kodeksu ir kitais teisės aktais.

3. Keleivinio kelių transporto kontrolę atlieka Joniškio rajono savivaldybės administracijos įgaliotas ir turintis specialų pažymėjimą asmuo (toliau – kontrolierius). Kontrolieriui suteikiamos teisės įgyvendinti keleivinio kelių transporto kontrolės funkcijas.

4. Valstybinės kelių transporto inspekcijos prie Susisiekimo ministerijos Šiaulių skyrius savivaldybei teikia metodinę pagalbą kontrolės darbo organizavimo klausimais.

II. KELEIVINIO KELIŲ TRANSPORTO

KONTROLIERIAUS PAŽYMĖJIMAS

5. Kontrolieriaus pažymėjimas yra valstybės institucijos patvirtintas oficialus griežtos atskaitomybės dokumentas. Kontrolieriaus pažymėjimas tvirtina kontrolieriaus asmens tapatybę, suteiktas teises ir pareigas, jų galiojimo terminą. Valstybinė kelių transporto inspekcija prie Susisiekimo ministerijos organizuoja kontrolieriaus pažymėjimų blankų spausdinimą ir aprūpinimą jais. Pažymėjimus išduoda Joniškio rajono savivaldybės administracija.

6. Kontrolieriaus pažymėjimas išduodamas ne ilgesniam kaip trijų metų laikotarpiui. Pasibaigus kontrolieriaus pažymėjimo galiojimo terminui, kartu nutrūksta suteiktos teisės vykdyti keleivinio kelių transporto kontrolės funkcijas. Kontrolierius pažymėjimą privalo grąžinti Joniškio rajono savivaldybės administracijos direktoriui.

7. Praradus kontrolieriaus pažymėjimą, Joniškio rajono savivaldybės administracijos direktoriui turi būti pateikiamas paaiškinimas, nurodant praradimo priežastį. Kontrolierius savo lėšomis turi paskelbti respublikinėje spaudoje apie pažymėjimo praradimą.

8. Keleivinio kelių transporto kontrolieriaus pažymėjimo galiojimą panaikinti gali Joniškio rajono savivaldybės administracija.

III. KELEIVINIO KELIŲ TRANSPORTO KONTROLIERIŲ

PAREIGOS IR TEISĖS

9. Kontrolierius, vykdydamas kontrolės funkcijas, privalo vadovautis Lietuvos Respublikos įstatymais, Lietuvos Respublikos Vyriausybės nutarimais, Susisiekimo ministerijos bei kitais teisės aktais, reglamentuojančiais keleivinio kelių transporto veiklą, ir nešioti matomoje vietoje prie aprangos pritvirtintą institucijos, išdavusios kontrolieriaus pažymėjimą, identifikacinę kortelę, kurioje nurodoma kontrolieriaus vardas, pavardė, pareigos ir institucijos pavadinimas.

10. Joniškio rajono savivaldybės administracija turi skirti transportą, būtiną keleivinio kelių transporto veiklos tikrinimams Joniškio rajono savivaldybės teritorijoje.

11. Kontrolierius turi teisę kontroliuoti visą vietinio susisiekimo keleivinį kelių transportą (taip pat taksi) savivaldybės bei gretimų rajonų savivaldybių teritorijose ir, vykdydamas kontrolės funkcijas, įstatymų nustatyta tvarka gali nemokamai juo važiuoti (išskyrus taksi).

12. Kontrolierius pagal savo kompetenciją tikrina:

2

12.1. ar keleivinio kelių transporto ekipažai turi dokumentus, suteikiančius vežėjui teisę įstatymų nustatyta tvarka užsiimti keleivių vežimo veikla;

12.2. kaip vežėjai, ekipažai ir keleiviai laikosi Keleivių ir bagažo vežimo kelių transportu taisyklių, Keleivių vežimo lengvaisiais automobiliais taksi ir kitų teisės aktų reikalavimų;

12.3. kaip vežėjai ir ekipažai laikosi maršrutų ir eismo tvarkaraščių, ar teisingai išduodami ir įforminami bilietai.

13. Vykdydamas savo funkcijas, kontrolierius pagal savo kompetenciją turi teisę:

13.1. sustabdyti signaliniu disku keleivines kelių transporto priemones kelių eismo taisyklėse nedraudžiamose vietose;

13.2. įlipti į autobusus be eilės ir neatsižvelgdamas į keleivių skaičių tikrinti keleivių vežimo dokumentus ir bilietus;

13.3. užrašyti vairuotojų ir konduktorių kelionės dokumentuose atliktų tikrinimų rezultatus;

13.4. išlaipinti keleivius be bilieto, jeigu šie atsisako juos įsigyti, arba pristatyti į policijos įstaigą be bilieto važiavusius keleivius, kurie atsisako juos įsigyti ir (arba) neturi jų asmens tapatybę patvirtinančių dokumentų, reikalingų administracinio teisės pažeidimo protokolui surašyti;

13.5. paimti negaliojančius ar suklastotus bilietus bei dokumentus ir persiųsti juos išdavusioms institucijoms;

13.6. asmenims, padariusiems administracinį teisės pažeidimą keleiviniame kelių transporte, įstatymų nustatyta tvarka surašyti administracinių teisės pažeidimų protokolą ir perduoti jį su tikrinimo medžiaga Administracinei komisijai;

13.7. informuoti vežėją apie netinkamą keleivių aptarnavimą, informacijos keleiviams apie vežėjo rekvizitus pateikimą ar nepateikimą transporto priemonėse.

14. Patikrinęs kontrolierius surašo nustatytos formos tikrinimo aktą (priedas).

IV. KONTROLIERIAUS ATSAKOMYBĖ

15. Kontrolieriaus neteisėti veiksmai gali būti įstatymų nustatyta tvarka apskųsti Joniškio rajono savivaldybės administracijai, o jos sprendimai – įstatymų nustatyta tvarka teismui.

16. Keleivinio kelių transporto kontrolierius už suteiktų įgaliojimų viršijimą, keleivinio kelių transporto kontrolės funkcijų netinkamą vykdymą, darbo drausmės pažeidimus atsako įstatymų nustatyta tvarka arba gali būti panaikintas kontrolieriaus pažymėjimo galiojimas.

____________________________________

Joniškio rajono savivaldybės

keleivinio kelių transporto

kontrolės nuostatų priedas

JONIŠKIO RAJONO SAVIVALDYBĖS ADMINISTRACIJA

TIKRINIMO AKTAS

……………….

(data)

Aš, Joniškio rajono savivaldybės keleivinio kelių transporto kontrolierius .............................………………………………………………………………….………..., turintis

keleivinio kelių transporto kontrolieriaus įgaliojimą, dalyvaujant........................................................

................................................................................................................................................................

patikrinau automobilį:

markė …………………………….., valstybinis Nr. ………………………………………..………,

vairuotojas ……………………………….........................

(Vardas, pavardė)

konduktorius………………………………………………

(Vardas, pavardė)

Automobilis priklauso:

Savininkas………………………...………………ir jo adresas………………………………..........

Vežėjas:

Įmonės pavadinimas…………………………………, licencijos Nr. ……………………….…..…,

Adresas ……………………………………………………………………………………….……..

Maršrutas…………………………..……………Kvotos Nr. ……………………….……….….........

Tikrinimo vieta……………………….…….……………., laikas…………val. …………..min.

Autobuse tikrinimo pradžioje rasta……………………………….….keleivių (-iai).

Tikrinimo metu nustatyta:

1. Maršruto leidimas ……………………………………………………………….…………………

2. Licencijos kortelė………………………………………………………………….………………..

3. Eismo tvarkaraštis…………………………………………………………………….…………….

4. Kiti pažeidimai……………………………………………………………………………………..

…………………………………………………………………………………………….........………………………...…

…………………………………………………………………………………………………………..

……………………………………………………………………...………………………………...........................……..

Pažeidėjo paaiškinimai ir parašas……………………………………………….………..............................……….………………………………………………………………………………………………………….…........................................................................................................................................................…

………………………………………………………………………………………….......………….……....................................................................................................................................................…

Nurodymai pažeidėjui………………………………………………………….......................……….……………....................................................................................................................................……

…………………………………………………………………………………................……………

Tikrinančiųjų pavardės ir parašai:

1. …………………………………………....................…………..

2……………………………………………..........................................................................…………

3……………………………………………………..........................................................................…

Liudininkai (vardai, pavardės, adresai, tel. ir parašai)…………..............……...…………………

................................................................................................................................................................

____________________________________